సురేంద్ర సింగ్ నగర్

సురేంద్ర సింగ్ నగర్ (జననం 10 మే 1965) భారతదేశానికి చెందిన రాజకీయ నాయకుడు. ఆయన 2009లో జరిగిన లోక్‌సభ ఎన్నికలలో గౌతమ్ బుద్ధ నగర్ లోక్‌సభ నియోజకవర్గం నుండి లోక్‌సభ సభ్యుడిగా, మూడుసార్లు రాజ్యసభ సభ్యుడిగా ఎన్నికయ్యాడు.

రాజకీయ జీవితం
సురేంద్ర సింగ్ నగర్ బహుజన్ సమాజ్ పార్టీ ద్వారా రాజకీయాలలోకి వచ్చి 1998లో స్థానిక సంస్థల స్థానం నుండి తొలిసారిగా ఎమ్మెల్సీగా ఎన్నికై తిరిగి 2004లో రెండోవసారి  ఎమ్మెల్సీగా ఎన్నికయ్యాడు. ఆయన 2009లో జరిగిన లోక్‌సభ ఎన్నికలలో గౌతమ్ బుద్ధ నగర్ నియోజకవర్గం నుండి బీఎస్‌పీ అభ్యర్థిగా పోటీ చేసి తొలిసారి లోక్‌సభ సభ్యుడిగా ఎన్నికయ్యాడు. 

సురేంద్ర సింగ్ నగర్ 2014లో సమాజ్‌వాదీ పార్టీలో చేరి 2016లో రాజ్యసభ ఎన్నికల్లో రాజ్యసభ సభ్యుడిగా, జూలై 2019 వరకు సమాజ్ వాదీ పార్టీ జాతీయ ప్రధాన కార్యదర్శిగా పని చేసి 2019లో సమాజ్‌వాదీ పార్టీకి రాజీనామా చేసి, భారతీయ జనతా పార్టీలో చేరి 2019లో రాజ్యసభకు జరిగిన ఉప ఎన్నికలలో తిరిగి బీజేపీ అభ్యర్థిగా పోటీ చేసి రాజ్యసభ సభ్యుడిగా ఎన్నికయ్యాడు.

సురేంద్ర సింగ్ నగర్ 2022లో రాజ్యసభకు జరిగిన ఎన్నికలలో తిరిగి బీజేపీ అభ్యర్థిగా పోటీ చేసి రెండవసారి రాజ్యసభ సభ్యుడిగా ఎన్నికయ్యాడు.
మూలాలు 

వర్గం:1965 జననాలు
వర్గం:15వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు